Saloň, Marián, poslanec NR SR (2023-10-25):
Ďakujem veľmi pekne. Vážený pán predseda, kolegyne, kolegovia, ja sa na úvod ospravedlňujem za menšie technické problémy, takže budem snažiť sa byť rýchly ako poobede či pred obedom. Informácia Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky. Na základe poverenia Mandátového a imunitného výboru Národnej rady Slovenskej republiky zo dňa 25. októbra 2023 predkladám Národnej rade Slovenskej republiky túto informáciu: Prezidentka Slovenskej republiky 25. októbra 2023 po ustanovujúcej schôdzi Národnej rady Slovenskej republiky vymenovala 25. októbra 2023 podľa čl. 102 ods. 1 písm. g) a čl. 110 ods. 1 a čl. 111 Ústavy Slovenskej republiky – poslanca Národnej rady Slovenskej republiky Roberta Fica do funkcie predsedu vlády Slovenskej republiky a – poslancov Národnej rady Slovenskej republiky Roberta Kaliňáka, Juraja Blanára, Ladislava Kamenického, Richarda Takáča, Borisa Suska, Denisu Sakovú, Richarda Rašiho, Erika Tomáša, Tomáša Druckera, Matúša Šutaj Eštoka, Zuzanu Dolinkovú, Petra Kmeca, Tomáša Tarabu a Martinu Šimkovičovú za členov vlády Slovenskej republiky; vymenovaním za členov vlády Slovenskej republiky podľa čl. 77 ods. 2 Ústavy Slovenskej republiky sa ich mandát poslancov Národnej rady Slovenskej republiky neuplatňuje. Predseda Národnej rady Slovenskej republiky svojím rozhodnutím č. 7 z 25. októbra 2023 uvedené zobral na vedomie a vyhlásil nastúpenie náhradníkov. Mandátový a imunitný výbor Národnej rady Slovenskej republiky sa oboznámil s rozhodnutím predsedu Národnej rady Slovenskej republiky, preskúmal dodržanie podmienok nastúpenia náhradníkov podľa príslušných ustanovení zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a predkladá Národnej rade Slovenskej republiky informáciu o nastúpení náhradníkov na neuplatňované mandáty poslancov Národnej rady Slovenskej republiky a odporúča Národnej rade prijať toto uznesenie; dovoľte mi prečítať vám návrh uznesenia. Uznesenie Národnej rady Slovenskej republiky z 25. októbra 2023 k informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky. Národná rada Slovenskej republiky berie na vedomie A. 1. podľa § 2 ods. 3 písm. s) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, že a) prezidentka Slovenskej republiky 25. októbra 2023 po ustanovujúcej schôdzi Národnej rady Slovenskej republiky vymenovala 25. októbra 2023 podľa čl. 102 ods. 1 písm. g) a čl. 110 ods. 1 a čl. 111 Ústavy Slovenskej republiky poslanca Národnej rady Slovenskej republiky Roberta Fica do funkcie predsedu vlády Slovenskej republiky a poslancov Národnej rady Slovenskej republiky Roberta Kaliňáka, Juraja Blanára, Ladislava Kamenického, Richarda Takáča, Borisa Suska, Denisu Sakovú, Richarda Rašiho, Erika Tomáša, Tomáša Druckera, Matúša Šutaj Eštoka, Zuzanu Dolinkovú, Petra Kmeca a Tomáša Tarabu a Martinu Šimkovičovú za členov vlády Slovenskej republiky; vymenovaním za členov vlády Slovenskej republiky podľa čl. 77 ods. 2 Ústavy Slovenskej republiky sa ich mandát poslanca Národnej rady Slovenskej republiky od 25. októbra 2023 neuplatňuje; 2. že predseda Národnej rady Slovenskej republiky svojím rozhodnutím č. 7 z 25. októbra 2023 podľa § 71 ods. 1, 4 a 5 zákona č. 180/2014 o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1 a 2 písm. b) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov dňom 25. októbra nastúpenie náhradníkov podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 30. septembra 2023 nasledovne: za politickú stranu SMER – sociálna demokracia – namiesto poslanca Roberta Fica nastupuje náhradník Andrej Sitkár, narodený 17. júna 1970, bytom Košice, – namiesto poslanca Roberta Kaliňáka nastupuje náhradník Ivan Hazucha, narodený 10. júla 1970, bytom Rimavská Sobota, – namiesto poslanca Juraja Blanára nastupuje náhradník Boleslav Lešo, narodený 19. augusta 1966, bytom Sobrance, – namiesto poslanca Ladislava Kamenického nastupuje náhradník Michal Lukša, narodený 20. marca 1962, bytom Snina, – namiesto poslanca Richarda Takáča nastupuje náhradník Igor Válek, narodený 5. apríla 1978, bytom Trnava, – namiesto poslanca Borisa Suska nastupuje náhradníčka Zuzana Plevíková, narodená 18. novembra 1990, bytom Hôrka nad Váhom; za politickú stranu HLAS – sociálna demokracia – namiesto poslankyne Denisy Sakovej nastupuje náhradník Samuel Migaľ, narodený 30. júna 1982, bytom Viničné, – namiesto poslanca Richarda Rašiho nastupuje náhradník Jozef Cech, narodený 31. októbra 1981, bytom Skalité, – namiesto poslanca Erika Tomáša nastupuje náhradník Štefan Gašparovič, narodený 26. januára 1974, bytom Slovenský Grob, – namiesto poslanca Tomáša Druckera nastupuje náhradník Ján Hrubý, narodený 14. augusta 1987, bytom Trnava, – namiesto poslanca Matúša Šutaj Eštoka nastupuje náhradníčka Alena Nováková, narodená 5. apríla 1978, bytom Hrabovčík, – namiesto poslankyne Zuzany Dolinkovej nastupuje náhradník Miroslav Čellár, narodený 20. apríla 1983, bytom Banská Bystrica, – namiesto poslanca Petra Kmeca nastupuje náhradník Peter Slyško, narodený 1. októbra 1983, bytom Rajecké Teplice; za politickú stranu Slovenská národná strana – namiesto poslanca Tomáša Tarabu nastupuje náhradník Milan Garaj, narodený 9. septembra 1979, bytom Obyce, – namiesto poslankyne Martiny Šimkovičovej nastupuje náhradník Adam Lučanský, narodený 24. novembra 1993, bytom Bystrička; B. informáciu Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky. Pán predseda, skončil som. Ďakujem pekne.